
Пренумерата з краю: 

30 грошей місячно, 

80 = квартально, 
1.50 „  пПолрочно, 
8 зл. рочно. 


В Амерыці: 1 дол. рочно. 
В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла сторона 120 зл., Чз сто 
роны 60 зл., Ча стороны 35 зл., 
1/» стор. 20 зл., “ав стор. 10 зл.; 
оголошеня малы за 1 мм. 20 гр., 
в тексті 30 гр., перед текстом 
40 тр. При месячном и долшом 
оголощеню значна, знижка. 


Конто чекове Нр. 404.155. 


Што стало ся на Прикарпатской Руси? 


Событя на Прикарпатской Руси розвивали 
ся так скоро, же тым, котры читали о них тру- 
дно было выробити собі правдивый образ того, 
што ся там дів. 

Аж тепер „Русскай Голос“ подав точны ві- 
домости, оперты на, оповіданю очевидца. Відо- 
мости тоты подаеме без змін за „Рускым Го- 
лосом“. 

На долю населеня Прикарпатской Руси 


выпало’ таке множество нежданых событь, што 


паселенє тото перестало на долго чудовати ся 
чому нибудь. 

Першом сенсациом был напевно факт, же 
Прикарпатска Русь стала ся державном єди- 
ницом ческо-словацкой федерации. Утворенє 
руского правительства было льогичным послід- 
ствиєм того факта. Чудным выдало ся лем 
тото, же „украинцы“, якых на Прикарпатской 
Руси ніт праві цілковито, достали -в том пра- 
вительстві двох министров. 

В початках, коли всі радовали ся и лико- 
вали, обясняли тот факт либерализмом, демо- 
кратызмом и потребом затальной згоды для 
будовы нового, уж самостоятельного житя сво- 
єй вемлі, 

Але люде осторожны дораз досмотріли ся 
в том подступа чехов, котры хотіли мати в кар- 
паторуском правительстві своих ставленников 
и при их помочи втратити як найменьше при 
переведеной перемінї. Особенно непокоило лю- 
дей присутствие в правительств! г. Бачинско- 
то, котрый национально был ничим и лично 
был зависимым всеціло от Праты. 

Было ясно, же в случаях потребы в рад! 
министров, буде рипати толос Бачинского, а 
он все буде на, стороні сильного, т. е. ческого 
правительства, котре в том часі робило вшит- 
ко. што приказал Берлин. 

Незадолго переконано ся о правдивости 
тых обав. Прага желала за всяку ціну не до- 
пустити до войны с мадярами и задержати лри 
собі хоц часть Прикарпатской Руси. штобы не 
допустити до вытвореня спольной траницы ме- 
же Вентриом и Польщом. 

В тых наміренях поддерживал Прату все- 
ціло Берлин. И ту зачала ся трагедия Подкар- 
патской Руси. бо штобы тото перетровадити, 


треба было пофалатковати так Прикарпатску 
Русь, штобы она самостоятельно не могла су- 
ществовати. 

На той почв! повстал конфликт меже Пра- 
том и карпаторускыма, министрами: премвром 
Бродиєм и д-ром Фенциком. Их положене ста- 
ло ся до невыдержаня. Населенє, относяче ся 
до них обох с полным довірєм, жадало кате- 
торычно, штобы они за всяку ціну боронили 
неподільности краю, а Прага с неменьшом си- 
лом перла до того, штобы они згодили ся на 
уступкы и компромис, 

Уж втотчас не подлежало найменьшому 
сомніню, же чехы, штобы приподобати:ся Бер- 
линови, будут провадити украинску политы- 
у, тым больше, же „украинцы“, не маючи 0- 
поры в народі, хватили ся руками и ногами 
за Прагу и за Берлин, не скрываючи цілкови- 
то тото, же опи сут готовы ити на кажды у- 
ступкы. 

Премер Бродий хотіл найти якыйси вы- 


ход с того трудного положеня и поіхал до Бу- 
дапешта, штобы выторговати там уменьшенв 
венгерскых жадань, а хоц лем тото, штобы ма- 
дяры не жадали Ужгорода и Мункачева. 6то 
стараня не дали доброго результату, бо Буда- 
пешт стоял твердо при иплебисцыт! в цілом 
краю, прирекаючи зрештом автономию При- 
карпатской Руси в том разі, єсли она злучила 
бы ся с Венгриом, а также ненарушенє границ, 
если в плебисцыті населенє выскаже ся за Че- 
хословакиом. 

Премер Бродий повідомил Прату о резуль- 
таті своей интервенции в Будапешті, а пере- 
конавши ся, же Прата, не згодит ся на плеби- 
сцыт и штобы не допустити до войны згодити 
ся на пофалатковане Подкарп. Руси, поставил 
на раді карпаторускых министров справу о 
плебисцыті. 

Што дальше стало ся, повториме за ..Рус- 
кым Голосом“ в слідуючом числі. 


Што стало ся с поемером Бродием 


Газета ,„Карпаторускій Голос“, котра вы- 
ходит в Ужгороді, с позволеня венгерской на- 
циональной рады, доносит, же б. премєр При- 
карпатской Руси, Ант. Бродий вст потягненый 
до отвітственности за чины против ческой дер- 
жавности, пополнены якобы в літах 1936 и 
1937. Тым обвиненем хоче тепер Прата усу- 
нути некористного для ней діятеля, тішачого 
ся сымпатиями населеня. 

Бродия боронит адвокат Гагатко. Премер 
Бродий послухал рады д-ра Гагаткы, перер- 
вал заповіджену толодовку и робит стараня, 
штобы ето справу отдано судови в Ужгороді. 
Просьбу в той справі має розглянути трыбунал 
в Брні. 

Газета, подав, же Бродия арештовано за 
чины, относячи ся до часу перед амнестиом и 
же вто арештованє спротивлят ся постановле- 
ню чехословацкого правительства с 7. жолтня 
т. р., котрым амнестовано всіх людей, обвине- 


ных ведля закона о охороні границ державы. 
Атенция ..Гавас“ подає, же премєр Воло- 

шин зарядил конфисковати маєток Бродия. 
Со своей стороны венгерекы власти кон- 

фисковали виллю о. Волошина в Ужгороді. . 


Спалили місто с чумом. В місті Хоресті в 
Боливии так загніздила ся чума, (страшна хво- 
рота, котра кончит ся все смертю), же не было 
способу ю здавити. Містовы власти рішили мі- 
сто спалити и отбудовати нове о 10 км, от те- 
перешното. Облято хаты бензыном и подпале- 
но. Ціле місто спалило ся. 

Дороге и непотребне. Німецкы тазеты до- 
носят, же рочный буджет Лигы Народов вы- 
носит.23 милионы швайцарскых франков и 
подчеркуют, же выдаток тот ест непотребный, 
бо и так всі меженародны справы рішают ся 
поза. Лигом Народов. 


Стр. 2. 


Переслідованє жидов в Німеччині 


По убийств! сов‘тника, амбасады німецкой 
фон Рата через жида Гринишана в цілой Ні- 
меччині, а особенно в великых містах присту- 
плено до переслідованя жидов. Бито шибы в 
жидовскых склепах и нищено товары, а мно- 
тых жидов арештовано. 

Втраты через знищенє склепов и предпри- 
ємств жидовскых в Німеччині оціняют на «у- 
му понад 1 милиярд марок. Таку суму ведля 
закона. с 12. т. м. будут мусіти вплатити асе- 
курацийны товариства. до скарбу державы. Та- 
кым способом скарб державы достане тепер 
понад 2 милиярды марок, бо на 1 милиярд ма- 
рок наложено на жидов контрыбуцию. 

Тепер в німецкых политычных кругах. а 
также и меже жидами надумуют ся над тым, 
як бы розвязати раз на вес оправу жидовску 
в Німеччині. Бесідуют найчастійше о 3-ох про- 
вктах. 

Перший проєкт предвидит цілковите усу- 
ненє жидов с Німеччины. В німецкых кругах 
полчеркывают. же было бы то найлучие роз- 


| 


вязанє справы, вели бы Німеччина, мала свои 
кольонии, отдати жидам одну кольонию и вех 
жидов там выселити. Понеже однак Німеччи- 
на не мав кольонии, повинни жидов приняти 
инши державы. 

Бесідутот также о том, штобы жидов со- 
брати разом и отдати им оден кусок краю, гле 
бы лем самы жиды мешкали, але и на тото не 
має Німеччина свободных теренов. 

Третый проект иде в напрям: перенятя че- 
рез німецку державу всіх жидовскых маетков 
и заміны тых мавтков на державны паперы. 
опроцентованы на 2" процент. Доходы с тых 
паперов были бы перезначены на удержанє 
ЖИДОВ. 

Сенсациом в том проєкті был бы факт, же 
всі жиды доставали бы такы самы сумы на 
удержанє без взгляда на тото, якый маєток 
мал кто с них передом. Обчисляют, же пересі- 
чны доходы с жидовскых маєтков выносили 
бы на голову по 25—30 марок місячно, 


Глядают для жидов новых емиграцийных 
теренов 


В звязи с новым положенем, в яком на- 
шли ся жиды в Німеччині, англицке прави- 
тельство глядат новых емиграцийных теренов 
для жидов. Англия пропонує, штобы 30.000 
жидов приняли Злучены Стейты Полночной 
Амерыкы, другых 30.000 жидов, штобы вы- 
слати до Афрыкы, а решту до Полудневой А- 
мерыкы. 

Тота масова кольонивация мусіла бы бы- 
ти переведена, при материяльной помочи Ан- 
глии и Злученых Отейтов. 

Амерыканскый амбасадор товорил уж в 


той справі с членами правительства англицко- 
го и має в найблизшом часі зложити рапорт 
презыдентови Рузвельтови. З 

Англицкый премер Чемберлен намірят 


звернути ся до Рузвельта, штобы он вплынул 


на Бразылию, жебы она отступила жидам о- 
дну провинцию со своих пространных земель. 

Одночасно правительство голяндеке звер- 
нуло ся до Англии, Франции, Дании, Бельгии 
и Швайцарии, штобы тоты державы позволи- 
ли поселяти ся на их землях жидам с Німеч- 
ЧИНЫ. 


Прикарпатска Русь до Венгрии без 
плебисцыта 


Чехословацке правительство, штобы рато- 
вати для себе возможно найбольши простран- 
ства землі, а притом, штобы не допустити до 
войны с Венгриом, поробило такы договоры с 
мадярами, котры не лем кривдят в высокой 
степени рускый народ на Прикарпатю, але от- 
нимают єму всяку возможность жити самосто- 
ятельно и розвивати ся культурально и еконо- 
мично. Окроена Прикарпатска, Русь не має ани 
одной желізнодорожной линии, не має дорог. 
не має міст, ани школ. 

Зрозуміла річ, же руске населене Прикар- 
патской Руси не може погодити ся с тепереш- 
ным положенем и жадат прилученя вах рус- 
кых земель до Вентрии, котра обезпечат русна- 
кам полну автономию. 

Прилученє тото має послідовати або в до- 
розі переведеня толосованя (плебисцыту). в ко- 
тром народ высказал бы ся сам, до кого хоче 
належати, або без голосованя через означенє 
новых границ, переведеных так, штобы всі ру- 
снакы, жиючи в теперешных преділах чехо- 
словацкой республикы могли найти ся в одной 
державї. 

Событя послідных часов на Прикарпат- 
ской Руси, не дают ручательства, штобы плє- 
бисцыт мог отбыти ся там в атмосфері спокой- 
ной, а наоборот, можна, надіяти ся, же час тот 


буде страпно торячим и полным насильствия 
со стороны чехов. 

Уж тепер читат ся по газетах о соненю 
руского населеня и рижных пробах’ гнобленя, 
а штож буде втотчас, коли буде важити ся 
судьба, землі, чи она до Чехии, чи до Венгрии 
має належати. Втотчас може легко дойти ДО 
открытой домашной войны. 

Штобы до того не дошло италиянскы га- 
зеты пишут, же плєбисцыт по послідных со- 
бытях вст неактуальный и одынокым правиль- 
ным выходом вст прилучене щлой Прикарпат- 
ской Руси до Вентрии. 

Газета „Пиккольо“ подав, же положенє на 
Прикарпатской Руси став ся с каждым днем 
чим раз крытычнійше, Справа прилученя При- 
карпатской Руси до Вентрии и осягненя споль- 
ной границы меже Полыцом и Вентриом ест 
совсем актуальна и наложит ю якнайскорше 
перевести. | 

„Мессажеро“ доносит, же карпаторускый 
народ зачне незадолго правдиву домашну вой- 
ну, в ціли освободженя ся с под ческого ярма, 
ище перед настанєм зимы. 

‚ Справа Прикарпатской Руси высунула ся 
тепер на перший плян заинтересовань вентер- 
ской ПОЛИТЫКЫ . 

„Попольо ди Рома“ пише, же Прикарпат- 

ска Русь може стати ся скоро тереном такых 
событь, котры примусят Венгрию до занятя 
енергичного положеня, 

„Стампа“ пише, же руске васеленє При- 
карпатской Руси жадат тепер уж не плебиецы- 
та, але безотложного прилученя до Венгрии. 
Лем крайна брутальность ческых заряджень 
вздержуе населенє перед открытым бунтом за- 
тальным, хоц льокальны кырвавы бунты сут 
на, дневном. порядку. 


21 25 Е И о, 
ОБЩЕ СОБРАНЕ 
членов О-ва Руска Бурса в Горлицах 


отбуде ся в неділю, дня 27. листопада 1938. р. 
о тод, 13 (1 в пол.) в поміщеню бурсы с сліду- 
ючим порядком обрад: 
1. открыте О. С. и выбор президии, 
2. отчитане и принятє протоколу послілн. 0. С., 
З. доклад о діятельности и касове справоздане 
за, 1937/38 р., 

4. доклад контрольной комисии, 
5. дискусия над докладами, 
6. выбори нового Правленя и контр. комисии, 
7. предложеня членов. 

бели в означеном часі не з’явит ся озна- 
чене статутом число членов, то слідуюче Обще 
Собранє отбуде ся того самого дня с тым ©а- 
мым порядком обрад о тод. 14-0й. 

Просит ся веїх членов и родичей воспы- 
танников явити ся. 

Правлене. 


Што треба знати при хові свиней. 


Штобы сниня добре росла и пасла, ся, тре- 
ба, штобы: а у фм» · 

1) в хліві было сухо, тепло, пространно, 
дуже повітря и світла, 

2) Хлівы треба от часу до часу выскреб- 
тати, вымести с бруду и об:лити вапном. 

3) При хліві огородити фалаток поля, тито- 
бы свині могли свободно ходити. 

4) Малы пацята мусят быти при матери 
што найменьше 3 неділь. Веприкы належит 
кастровати (чистити), як мают 6 неділь. 

5) Свиня мав быти чиста и без хробацтва. 

6) Уважати, штобы свиня не окалічила, ся. 
Не можна также свиней бити, 60 через тото ро- 
бит ся близны, знакы и перекырвавлене мя- 
са, што обнижат вартость свині и єй ц:ну. 

7) Не допущати свиней до ставнного гною, 
ани до отходов людскых и пташих. 

8) Нищити щуры в хліві. 

9) В день продажи свиней и вывозу их на 
торг не треба кормити свиней, Воз, котрым пе- 
ревозит ся свиню, треба выстелити грубо соло- 
мом и уважати, штобы не было на, нем выста- 
ючих гвоздей и окутя, о котры свиня могла бы 
ся окалічити. Над свиньом повинно накладати 
ся сітку, зроблену со шнура, а не деревяну 
драбинку, котра може огнести свиню и спово- 
довати обнижене ціны ‘свині. 

бели свиню жене ся пише, не треба вй ко- 
пати и бити кыєм, або бичом; также не можна 
ей перевязывати повыже коліна, бо наступит. 
перекырвавленв мяса. 

На тора! належит тримати свиню в тіни. 
На воз и с воза треба свиню знимати осторож- 
но, штобы вй не покалічити, 

На торг треба брати пашпорт. Треба памя- 
тати, же кажде окаліченв, задрапанв и ударе- 
нє видно на мясі по забитю в виді синяков, пе- 
рекырвавлень и змны краскы мяса. Овиня 
така, хоцбы добре выкормлена, має низшу 
ціну. 

Што треба знати при битю свиней 
на домашный ужиток 


У нас по селах часто трафят ся, же люде 

внают выховати свиню, але не знают споряди- 

_ ТИ мяса и через тото тратят. Штобы ухоронити 

наших читателей от того рода втрат, подавме 
приписы поступаня при убою свиней. 

Передовбем треба памятати, же не с каж- 

дой свині ест одынаке мясо и же на смак мя- 

са вплигат так гатунок свиней як и паша, ко- 


тром срихі кормиме. Гатунок свиней, роснучих. 


скоро и маючих мясо перерастале толщом, дав 
смачне мясо на свіжий ужиток, але буджени- 
на с них эст планна, бо скоро высыхат и тниє. 

На будженину, як колбасы, шинкы, саль- 
цесоны и т. п. надає ся найлішше татунок сви- 
ней краєвых, хованых за молоду на пасовиску 
и допасаных отрубами, пареныма бандурками 
и молоком. Додаванє до паш мучкы мясной 
робит мясо несмачным. 

Перед заколотем свині не повинно ся ей 
тнати далеко, ани тыж сіпати и бити, бо мясо 
зачинат скоро гнити в місцах посиняченых и 


побитых. При колотю треба уважати, штобы 
кров сошла добре и штобы при роботі захозва- 
ти як найдальше посунену чистоту. При роз- 
бераню мяса краяти вто гладко. отлучити толщ 
от мяса и оставити, аж мясо цілковито вы- 
стыгне. 

Ролены колбасы с мяса теплого не будут 
николи смачны. Приправа мяса лежит в том, 
штобы додати всіх приправ в міру, втерти до- 
бре соль в мясо, чисто вто покраяти и змоло- 
ти и правильно выбудити (выкоптити). 

По выкопченю треба будженину осушити 
на, вітрі, сильном и холодном, але не морозном. 
Холодный воздух стинат мясо и робит его от- 
порным на тнитє, але мороз розсаджат ткан- 
кы и мясо по оттаяню скоро гниє. 

Не надалот ся на будженину цілковито сви- 
ні хворы, аж и втотчас, як сут нешкодливы 
для здоровя людей, бо их мясо скоро ся псує 
и гниє. 


Як солит ся и марынує мясо свиней 


Мясо посолене (замарыноване) дав ся не- 
реховати долгый час. Штобы мясо добре на- 
солити, робит ся так: на 25 кг. мяса бере ся 
1 кг. выпраженой на огні соли, 3 дека сали- 
тры, 6 дека, цукру, 3 дека англицкого зіля (по- 
прю), 3 дека звычайного попрю, малу горстку 
бобковых листков и 5 дека колениры. 

На дно чистой, дубовой діжкы даєме ці- 
лый попер, бобковы листкы и колендру. Мясо 


(шинку, поледвицу) натераме старанно найпер- · 


ше салитром с цукром, а пак выпраженом ище 
теплом солю. При костях натинаме узко мясо, 
острым шпичастым ножом, штобы салитра и 
соль достали ся до середины. 

Так натерте мясо укладаме тісно в діжці, 
пересыпуючи верствы попрьом, колєндром и 


бобковыма листками. Верх накрываме денком 
и прикладаме каменями. Три дні діжку оста- 
вяме в кухні, штобы соль ся роспустила и мя- 
со пустило сок. Погодивше выносиме до комо- 
ры, або пивницы и што другый день (конечно) 
перевертаме мясо, штобы добре насякли соком 
всі кусникы и части мяса. 

бели шинкы мают за мало соку, те можна 
вляти кус холодной перевареной воды. Час со- 
леня мяса треват от 3 до 6 неділь, в зависи- 
мости от того, чи робиме тото в літі, чи в зи- 
мі, чи шинкы сут великы, чи малы и мясо мав 
быти долто, чи коротко переховане. Мясо в лі- 
т} жреба, долше марыновати чим в зимі, Также 
долше мусят лежати в соли шинкы великы як 
малы. 


Копченє мяса 


Штобы мясо дало ся ище долше перехо- 
хвати, будит ся (коптит ся) его. Кто не мав буд- 
жарні, тот коптит мясо в комині. 


На поді (стрыху) выбиваме дыру в коми- 
ні, допасовувме дверцята, штобы дым не до- 
ставал ся с комина. В комині перетігаме в по- 
перек 2 желізны пруты, на прутах зав:шаме 
пару дротяных гачиков до вішаня мяса и бу- 
джарня тотова. 


Мясо на 2—3 дней перед копченем выня- 
ти с соку, ополокати в воді и повісити, што- 
_ бы обсохло. Поледвицу овязати міхуром и шну- 
рком. Будити в зимном дымі, бо на торячом 
мясо ся Пече и топит. Мясо повісити так, што- 
бы одно не дотыкало другого. Огень має ся лем 
тлити. Палити талузками ядловца и мокрыма 
трачовинами. 


* 
Час копченя ест зависимый от того, што 
будиме и от величины мяса. 


Шинкы на скоре с’ужитв будиме пару т0- 
дин. Шинкы до долшого перехованя, аж и до 
року, будит ся 8 дней. Поледвицу и колбасу 


коптит ся от з до 6 дней. Реберка будит ся ша- 
ру годин. | 


Чи Вы перевели збор пожертвовань на 
Руску Бурсу в Горлицах? 


Чи отставили Вы уж провиянты до бурсы? 


Зимованє пчол 


Приготовляючи пасіку на зиму, ходит па- 
січникови 0 тото, штобы пчолы не змерзли, 
мали дост моду, не терпіли от душноты, спра- 
ты, надміру вохкости, и штобы в часі зимы 
никто их не непокоил. 

Рижны сут способы зимованя пчол. 

Найчаст! те оставляют пасічникы улии на, 
поли. В тых разах, маючи илии зле допасова- 
ны о тонькых стінах, треба, их обезпечити пе- 
ред морозами и зат!канем воды. Треба дверця- 
та’и дашок добре допасовати, а самы улии 0- 

винути соломом так, штобы доступ 
доходил лем через очка, вылета, 

Под дно треба дати або маты с соломы, 
або поставити улии на листю або солом!. До- 
бре вст также отулити гнізда, пчол матами со- 
ломы и свободне в середині місце запхати лег- 
ко соломом. 

Очка належит скоротити, а на передеы- 
летный мосток положити дощечку так, штобы 
она, хоронила, пчолы перед выйданем их через 
птахы, а также перед вітрами в зимі и перед 
лучами сонца на весну, манячима пчолы до 
передвчасных вылетов. ) 

Пораднійше однак ест тримати в зим“ ичо- 
лы в т. зв. стебнику. бст то шопа, побудована 
найчастійше в землі, прикрыта дахом. В тых 
разах улии могут мати тоныкы стінкы и мень- 
ше меду, бо пчолы потребуют єго меньше око- 
ло 3 кг. на оден пняк. 

Ніт также обавы, же пчолы замерзнут, а- 
бо же кто украде мед, Стебник мусит быти 0- 
днак так шобудованый, штобы мал одынакову 
температуру от 0 до 4° Ц. Температура не мо- 
же быти николи высша, понад 6° Ц. Вентыля- 
пия через комины с дощок повинна увозмож- 
пяти добру выміну воздуха. 

Перед внесенем улиев до стебника, стеб- 
ник мусит быти высушеный, вывітреный и вы- 
студженый. Улии вносит ся аж в часі моро- 
зов, в день холодный и погодный. Самы улии 
мусят быти также сухы. При переношеню на- 
лежит поступати спокойно. без сіпаня и уда- 
ряня. Всякы маты и подушкы вынимат ся с 
улиєв. Оставят ся их лем втотчас, если бы тро- 
зило, же температура, в стебнику опаде пони- 
же нуля. 

Нераз пивницы дают подобны условия, 
што стебник, лем бодай были сухы, мали до- 
бру вентыляцию и обезпечали спокой. В пив- 
ницах, тре сут пчолы, не можна тримати око- 
повых и ярин. 

Можна пчолы зимовати также в инвентар- 
скых будынках и незамешкалых комнатах. В 
тых разах обезпечаме пчолы лем перед раптов- 
ныма змінами температуры, а также перед в1- 
трами, птахами и крадежами. Треба отже улии 
добре отулити соломом чи матами, а при ногах 
дати яловец, штобы мыши не достали ся до 
середины. Зрозуміла річ, же в будынках, тде 
сут пчолы не можна трымати, стукати, толчи 
ся ани тріскати дверями. 

Добрым способом зимованя пчол вст до- 
лованє улиєв. В той ціли копат ся в сухом мі- 
сци глубокый ярок, до котрого укладат ся на 
литарах улии оден попри другом. Ярок мусит 
быти так тлубокый, штобы над улиями оста- 
вало ище на якых 25 цм. свободного місца и 
так широкый, штобы коло уливв можна было 
с обох сторон перейти. 

До такого ярка вкладаме улии с отворе- 
ныма вылетами и без подушок и мат. Над яр- 
ком укладаме катулькы, або дощечкы, на тото 
даєме талузи чатины и верству соломы, а со0- 
лому присыпуєме негрубо земльом. Доокола 
береме яркы, жебы вода не затекала до сере- 
дины. Вентыляция вст непотребна. 

Зимованє пчол в стебнику и подземных 
ровах дав найліпши результаты, прото захва- 
лити тот способ зимованя пчол можна, особен- 
но в сторонах о острых и студенных зимах. 


воздуха 


Час отновити пренумерату на гэзету 
„ЛЕМКО“. 

| Што чути в світі в краю 


) 


Чахы непокоят польску границу. В поль- 
скых тазетах появили ся вісти, што ческы тер- 
рорысты непокоят польску границу, обстрілю- 
ючи граничну сторожу и розмтуючи по заоль- 
занском Шлеску летучкы против польской дер- 
жавы. Летучкы завзывают населенє до сабо- 
тоавня польскых властей и бойкотованя поль- 
скых школ. 


В Ужгороді закрыли украинскы газеты. По 
заняттю Ужгорода, через мадярскы власти, на- 
циональна. мадярска рада закрыла вс украин- 
скы и ческы газеты, а привернула право вы- 
давати рускы газеты, якы передом заборонило 
выдавати ческе правительство. . 


Килько пропиваме и прокурюєме. Газета, 
„Відродження“ подав цікаву статыстыку вы- 
датков на напиткы и дуган. На, основі статы- 
стычното рочника за 1937 рок можна сориєн- 
товати ся, што в результат! частичного зросту 
добробыта, зросло в р. 1987 значно спожитб 
напитков и дугану. 

В році 1936 руснакы выдали на алькоголь 
51,775.610 зл., а в роц, 1937 75,576.560 зл., от- 
же о 23,800.950 вл. больше, што робит близко 
45%. 

На дуган выдали они в 1936 р. 70,313.000 
зл., а в р. 1937 74,357.000 зл. т. 6. 0 4,044.000 
больше. 

Добровольный податок, выданый на на- 
питкы и дуган выносит в р. 1936 на 1 челоріка 
19.85 зл., а. в р. 1937 24.30 зл, 

Руснакы пропили и прокурили в одном 
році суму 150 милионов злотых, Коли тоту су- 
му розділити, то на, 1 місяц припадат 12,500.000 
зл., на, оден тыждень 3,125.000 зл., на оден день 
446.464 зл., на 1 годину 18.602 зл., а на 1 ми- 
нуту 300 зл. 

бсли поровнати выдаток 24.30 зл., якы 
припадат пересічно на 1 человіка на напиткы 
и дуган с выдатками, якы припадают на ар- 
тыкулы перптой потребы, то покаже ся, же на 
тазеты, нафту, цукор, соль, рыж, мыло и еір- 
никы перес’чно выдав оден человік лем 17.20 
зл. рочно, отже о 7.10 зл. меньше, як на на- 
питкы и дутан. 

Переглядаючи тоты числа, доправды на- 
суват ся пытане, чи нас стати на тото, штобы 
мы так великы гроши пущали с дымом, або 
выдавали на шкодливу для здоровя отрую. 


Лишкы втічут с Совітской Росии. Населе- 
нє села Дубейкы несвіжского пов. и тамтешна 
погранична сторожа, ствердили, што через тра- 
ницу до Польщи переходят цілы кырделі ли- 
сов. Місцеве населене пояснят собі тот факт 
тым, же тогорочна зима буде барз морозна и 
остра. 

„Конец світа“ в Амерыці. Недавно одна 
амерыканска радиостация передавала пред- 
ставлене. уложене на основі фантастычной по- 
вісти Велса „Борба світов“, в котрой автор 0- 
писує, як то колиси на нас нападут люде жи- 
ючи на планеті Марс! и завладіют земльом. 
Слухачи радия зле зрозуміли содержане пред- 
ставленя и думали, же радиостация надає ко- 
муникат о напад! жителей Марса на землю. 
Они представили собі, же наближат ся конец 
сріта и шмарили ся до церквей. Полиция в Но - 
Йорку за 10 минут достала, 10.000 запытань те- 
лефонами. Гдеякым привиділо ся, же на вла- 

сны очи виділи „марсиян“ на дахах своих хат. 
Росышли ся слухы, же „марсияне“ убили лу- 
чами сонца 50.000 людей. Паника запановала, 
страшна и уділила ся также Канаді. Люде у- 
тікали масово с гдеякых міст. 


УИ 


ЯК ОХОРОНИТИ КОПЦЫ ПЕРЕД ШАМИ, 

Кто не може помістити бандурок и бура- 
ков, або иншой ярины в пивницах, тот скла- 
дат ю в копцах, где ярина добре зимує. Однак 
в копцах робят нераз шкоды мыши. 


87 

Штобы охоронити ся перед мышами, тре- 
ба, доокола копца, однак не ближе, як 2 ме- 
тра от копца выбрати ярок, тлубокый на 40 цм. 
Стіны ярка мусят быти стромкы и тладкы, 
так, штобы мыш, як впаде до ярка, не легко 
могла сл с него выдостати. 

В ярку, в отдаленю што пару метров, тре- 
ба закопати стары поливаны горнята, або тли- 
няны руркы, якых уживают до дренованя, Го- 
рішный берег руркы, або торняти не може вы- 
ставати ‘понад дно ярка, а ярок не може быти 
ширший от руркы, або горняти, 

Мыши, котры впали до ярка, глядают спо- 
собу выдостаня ся оттамаль и бігучи по дн: 
ярка, впадают до рурок, або горнят, откаль уж 
не потрафят вылізти. 


Отділєня: 


БЕЗОПАСНОСТЬ. 


В. БЕСКИДТ 


КРИНИЦА 

Типография А. 


Комунальна Каса Ощадности 
Повіта Краковского в Кракові 


Рок основаня 1882, 

ЦЕНТРАЛЯ КРАНОВ, УЛ. ПИЯРСКА 1. 

тел. 115-97, 131-73, 101-03. 
КРЫНИЦА, 
ВЕЛИЧКА, 


Вс! порученя входячи в область банковости. 


ПОРУЧЕНЯ ДЕВИЗОВЫ 
ПОРУЧЕНЯ БИРЖОВЫ 
СХОВОК АВТОМАТ. 


СУМА ВКЛАДОВ ПОНАД 35.000.000 ЗЛ. 
МАЄТОК ВЛАСНЫЙ ОКОЛО 6.000.000 ЗЛ, 


ДЕРЖА ВНЕ ЮВЕ ЕНЄ КУРА ЩИИ Н.,Е 
ЗАПАДНОМ 


Доїзд СКОРЫМА ПОІЗДАМИ через Тарнов—Новый Санч 
ВАГОНЫ СЫПЯЛЬНЫ 
15 жерел щав жел!зисто-земельных, богатых в безводник угля. — 
Здрой Зубера, найсильнійша щава алькалична Европы. (Польске Виши), 
купелі минеральны: квасоуглевы и боровиновы. КУПЕЛІ СОНЕЧНЫ. 


Заведенв заосмотрене в найновійши приряды л!чничи. — — 
Купель газовы сухы. 


Пияльня и лазенкы, огріваны в зим! центрально. — Дом здроввый 
покои с теплом водом. 


РЕСТАВРАЦИЯ — ДАНЦИНГ — ЧИТАЛЬНЯ — РАДИО 
Театр в сезоні головном, кино, спорты літны и зимушны. 


Крыницкы воды лічат: 


хвороты сердця, жолудка, жолчи, печенкы, проводов мочовых, женочи, 
малокровие, нервы — дійствуют добре на переміну материи и т. д. 
ннан оч 

Паши о малой вартости и шкодливы для 
здоровя 2вірят, будут с торговельного обороту 
выцофаны. 


Министерство Рольництва и Реформ Роль- 
ных приготовило проект закона, о продажи где- 
якых паш, Новый закон относит ся до сліду- 
ючих паш: отруб, макухов, мучок походженя 
рослинного и мясного, мішанок тых паш, а та- 
кже хемичных средств, служачих до кормленя 
худобы, 

На основі тото закона министер рольниц- 
тва усталит для поодынокых паш найменьне 
процентно количество складников кормовых, 
а также найвысшу границу проценту ванечи- 
щеня и рижных домішок без вартости. итобы 
тым способом усунути с торговельного обороту 
паши о малой вартости; котры містят в собі 
часто домішкы шкодливы для здоровя зп'рят. 

Продаж. паш; котры не будут оте!чати вы- 
могам гатунковым, описаным :зарядженєм.-бу- 
де заборонена. 

Мішанкы паш буде можна продавати лем 
в опакованю, при чом, штобы не впровадити в 
олуд купуючого што до рода, походженя. або 
татункового складу паши, мусят они мати на 
опаковці выписану назву и складникы. 

Паши без написов на опаковці має право 
купуючий поддати анализі. 


тел. 112. 


тел. 6, 


ДОБРЫЙ ПРОЦЕНТ. 

Гольдыана, во Львові, ул. Сикстуска Ч, 19. 


